

**Жұмыстар мен жұмысшы кәсіптерінің бірыңғай тарифтік-біліктілік анықтамалығын (60-шығарылым) бекіту туралы**

Қазақстан Республикасы Еңбек және халықты әлеуметтік қорғау министрінің 2019 жылғы 24 қыркүйектегі № 509 бұйрығы. Қазақстан Республикасының Әділет министрлігінде 2019 жылғы 25 қыркүйекте № 19410 болып тіркелді

      2015 жылғы 23 қарашадағы Қазақстан Республикасы Еңбек кодексінің 16-бабының 16-1) тармақшасына сәйкес БҰЙЫРАМЫН:

      1. Қоса беріліп отырған Жұмыстар мен жұмысшы кәсіптерінің бірыңғай тарифтік-біліктілік анықтамалығы (60-шығарылым) бекітілсін.

      2. Қазақстан Республикасы Еңбек және халықты әлеуметтік қорғау министрлігінің Ұлттық біліктілік жүйесін дамыту және болжамдау департаменті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрық ресми жарияланғаннан кейін оны Қазақстан Республикасы Еңбек және халықты әлеуметтік қорғау министрлігінің интернет-ресурсында орналастыруды;

      3) осы бұйрық мемлекеттік тіркелгеннен кейін он жұмыс күні ішінде Қазақстан Республикасы Еңбек және халықты әлеуметтік қорғау министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтер ұсынуды қамтамасыз етсін.

      3. "Жұмысшылардың жұмыстары мен кәсіптерінің бірыңғай тарифтік-біліктілік анықтамалығын (60-шығарылым) бекіту туралы" Қазақстан Республикасы Еңбек және халықты әлеуметтік қорғау министрінің 2012 жылғы 24 желтоқсандағы № 495-ө-м бұйрығының (Нормативтік құқықтық актілерді мемлекеттік тіркеу тізілімінде № 8231 болып тіркелген, 2013 жылғы 5 қазандағы № 227 (28166) "Егемен Қазақстан" газетінде жарияланған) күші жойылды деп танылсын.

      4. Осы бұйрықтың орындалуын бақылау Қазақстан Республикасының Еңбек және халықты әлеуметтік қорғау бірінші вице-министрі Е.Ж. Жылқыбаевқа жүктелсін.

      5. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Министр* | *Б. Нурымбетов* |

|  |  |
| --- | --- |
|  | Қазақстан Республикасы Еңбек және халықты әлеуметтік қорғау министрінің 2019 жылғы 25 қыркүйектегі № 509 бұйрығына қосымша |

**Жұмыстар мен жұмысшы кәсіптерінің бірыңғай тарифтік-біліктілік анықтамалығы (60-шығарылым)**

**1-тарау. Кіріспе**

      1. Жұмыстар мен жұмысшы кәсіптерінің бірыңғай тарифтік біліктілік анықтамалығы (60-шығарылым) (бұдан әрі – БТБА) ойыншық өндірісі жұмыстарын қамтиды.

      2. БТБА Қазақстан Республикасының Еңбек және халықты әлеуметтік қорғау министрлігі әзірлеген.

      3. Тарифтік-біліктілік сипаттамалар осы БТБА-да көрсетілген өндірістер мен жұмыс түрлері бар ұйымдардың меншік нысанына және ұйымдық-құқықтық нысанына қарамастан, олардағы жұмыстарды тарификациялаған және жұмысшылардың біліктілік разрядтарын белгілеген кезде қолданылады.

**2-тарау. Ойыншық өндірісі жұмыстарына арналған разрядтар бойынша жұмысшы кәсіптерінің тарифтік-біліктілік сипаттамалары**

**Параграф 1. Бөлшектер мен ойыншықтарды кептіруші, 2-разряд**

      4. Жұмыс сипаттамасы:

      түрлі материалдардан жасалған бөлшектер мен ойыншықтарды бу, электр және калорифер кептіру камераларында кептіру;

      кептіру камераларын жұмысқа дайындау;

      кептірудің температуралық режимдерін орнату және реттеу;

      бұйымдарды кептіру шкафтарына орналастыру;

      жұмыс режимін қадағалау;

      кептіргеннен кейін ойыншық бөлшектерінің сапасын айқындау;

      кептіру камераларының жұмысындағы ұсақ кемшіліктерді жою;

      кептіру камераларына салу және түсіру;

      кептіру сапасын кезеңімен тексеру.

      5. Білуге тиіс:

      жасалатын ойыншықтың түрлері, бөлшектерді, ойыншықтарды кептірудің технологиялық процесі, конструкциялар;

      кептіру жабдықтарының жұмыс істеу принципі және пайдалану қағидалары;

      шикізат және материалдардың техникалық сипаттамалары;

      өлшеу аспаптарын пайдалану қағидалары;

      кептірілген бұйымдардың сапасына қойылатын талаптар;

      өртке қарсы қауіпсіздік қағидалары.

**Параграф 2. Бөлшектер мен ойыншықтарды формалаушы, 2-разряд**

      6. Жұмыс сипаттамасы:

      түрлі жабдықта целлулоидты массаны формалау;

      целлулоидты массаны белгілі мөлшердегі брусоктарға кесу және құрғақ қабатын механикалық пышақпен алып тастау;

      гильотинді қайшы, масса кескіш және механикалық пышақтарды жұмысқа дайындау;

      масса кескіштердің жұмыс режимін айқындау;

      массаны тығыздау процесін қадағалау;

      целлулоидты массаның даярлығын салмағына және тығыздығына қарай тексеру;

      брикеттеуге арналған масса кескіш целлулоидты брусоктарды бірнеше рет қайталап салу;

      түрлі диаметрдегі целлулоидты түтіктер жасау және белгілі мөлшердегі брикеттерге қайшымен кесу;

      брикет сапасын тексеру және оларды ыдысқа салу;

      кесетін аспапты қайрау және түзету.

      7. Білуге тиіс:

      целлулоидты масса жасау рецептурасы, оның түрлері мен қасиеті;

      целлулоидты массаның сапасына қойылатын талаптар;

      масса кескіштің жұмыс режимі;

      гильотинді қайшы, механикалық пышақ және масса кескіштің құрылымы мен техникалық сипаттамалары;

      кесетін аспапты қайрау және түзету ережесі;

      жабдықтарда қауіпсіз жұмыс істеу ережесі.

**Параграф 3. Бөлшектер мен ойыншықтарды формалаушы, 3-разряд**

      8. Жұмыс сипаттамасы:

      түрлі жабдықтарда целлулоидты түтіктен жасалған бөлшектер мен ойыншықтарды формалау;

      дайындаманы ыстық суда жұмсарту және оған оны суық суда бекіте отырып белгіленген үлгі бойынша қажетті форманы беру;

      целлулоидтың формасы, суреті, мөлшері және сапасы бойынша бұйымның әрбір түріне фильера таңдау;

      дайын бұйымдардың сапасын тексеру және оларды пачкаларға жинақтау.

      9. Білуге тиіс:

      целлулоидтан жасалған ойыншық бөлшектерін формалаудың технологиялық процесі;

      целлулоидты қыздырғанда және суытқандағы физикалық-химиялық қасиеті;

      қолданылатын фильера түрлері;

      бұйым сапасына қойылатын талаптар;

      қауіпсіз жұмыс істеу ережесі.

**Параграф 4. Музыкалық және дыбыс шығаратын ойыншықтарды құрастырушы, 3-разряд**

      10. Жұмыс сипаттамасы:

      дыбыс планкасы түбітін, клавиатурасын, дек, дискілерін құрастыру және олардың ішінен музыкалық ойыншықтар мен дыбыс шығаратын аспаптарды монтаждау.

      11. Білуге тиіс:

      бөлшектер мен тораптарды құрастыру және монтаждау кезектілігі;

      балаларға арналған музыкалық ойыншықтар мен дыбыс шығаратын аспаптардың түрлері;

      музыкалық білім негіздері;

      музыкалық ойыншықтардың сапасына қойылатын талаптар;

      ақауды жою тәсілдері.

      12. Жұмыс үлгілері:

      1) балалайка, гитара – монтаждау;

      2) органдар, түбіт гармоника камерасы, үрмелі гармоника-құрастыру.

**Параграф 5. Музыкалық және дыбыс шығаратын ойыншықтарды құрастырушы, 4-разряд**

      13. Жұмыс сипаттамасы:

      соқпалы клавишалы және клавишалы механизмдер мен музыкалық ойыншық корпустарының тораптарын, дыбыс шығару бөлігін құрастыру және монтаждау;

      музыкалық ойыншықтардың жиналатын тораптарының сапасын тексеру;

      жиналған бөлшектер мен тораптардың өзара іс-әрекетін реттеу;

      диапазон бойынша белгіленген үндестілікке сәйкес құрастыру және дыбыстау сапасын тексеру;

      түрлі үлгідегі дыбыс шығаратын аспаптарды құрастыру, теңшеу және реттеу.

      14. Білуге тиіс:

      музыкалық ойыншықтар корпусындағы бөлшектер мен тораптарды бекіту шектеулері мен орнату ережесі;

      тораптар мен механизмдерді бекіту тәсілдері;

      дыбыс шығаратын аспаптарды құрастыру жолдары мен ережесі;

      материалдарға және жинақталған музыкалық ойыншықтарға және дыбыс шығаратын аспаптарға қойылатын техникалық талаптар.

      15. Жұмыс үлгілері:

      1) металлофон – жинақтау және пластиналарды бекіту;

      2) пианино және рояльдар – корпустарын құрастыру, дыбыс өзекшелерін монтаждау;

      3) дыбыс планкалары – резонаторларға орнату;

      4) дыбыс шығаратын аспаптар – құрастыру және теңшеу;

      5) резонаторлар және гармоника, саксофон, кларнет және флейтаның дыбыс пластинкалары – монтаждау және құрастыру;

      6) музыкалық шкатулкалар – құрастыру және теңшеу.

**Параграф 6. Музыкалық ойыншықтарды күйге келтіруші, 3-разряд**

      16. Жұмыс сипаттамасы:

      шертпелі, соқпалы дыбыс шығаратын, соқпалы музыкалық ойыншықтар мен серіппелі дыбыс аспаптарын күйге келтіру;

      дыбыс шығару үндестігін естіп немесе бақылау аспаптары бойынша таңдау және айқындау;

      бақылау аспаптарын дайындау.

      17. Білуге тиіс:

      шертпелі, соқпалы дыбыс шығаратын, соқпалы музыкалық ойыншықтар мен серіппелі дыбыс аспаптарын күйге келтіру ережесі;

      музыкалық білім негіздері;

      бақылау аспаптарымен жұмыс істеу ережесі;

      музыкалық ойыншықтардың сапасына қойылатын талаптар;

      музыкалық ойыншықтардың түр-түрі.

**Параграф 7. Музыкалық ойыншықтарды күйге келтіруші, 4-разряд**

      18. Жұмыс сипаттамасы:

      ішекті ысқыш, клавишалық, дыбыс шығаратын, үрмелі музыкалық ойыншықтарды, әуен шығаратын ойыншықтарды және механикалық музыкалық ойыншықтарды күйге келтіру;

      үндестігін естіп немесе бақылау аспаптармен таңдау және айқындау;

      ойнатып және естіп күйге келтіру сапасын тексеру.

      19. Білуге тиіс:

      ішекті ысқыш, клавишалық, дыбыс шығаратын, үрмелі музыкалық ойыншықтарды, әуен шығаратын ойыншықтарды және механикалық музыкалық ойыншықтарды күйге келтіру ережесі;

      күйге келтіру әдістері мен бақылау аспаптарымен жұмыс істеу ережесі;

      қолданылатын материалдардың сапасына қойылатын талаптар.

**Параграф 8. Ойыншық безендіруші, 1-разряд**

      20. Жұмыс сипаттамасы:

      анағұрлым жоғары білікті безендірушінің басшылығымен ойыншықтарды безендіру жұмыстарын орындау;

      костюмдерді үтіктеу және оларды ойыншықтардың түрлеріне және мөлшеріне қарай жинақтау;

      ойыншықтарды тозаңнан және қоқыстан арылту, тігістерін тарау;

      ойыншықтарды қораптар мен целлофан пакеттерге орау.

      21. Білуге тиіс:

      үлгі бойынша қарапайым ойыншықтарды безендіру ережесі;

      ойыншықтарды үтіктеу және жинақтау ережесі;

      ойыншықтарды орау тәсілдері.

      22. Жұмыс үлгілері:

      жануар, мал, құс ойыншықтар – алжапқыш, баскиім, жабындарын, тоқымдарын және өзге де өңдеулерін кигізу.

**Параграф 9. Ойыншық безендіруші, 2-разряд**

      23. Жұмыс сипаттамасы:

      ойыншықтарды безендіру жөніндегі қарапайым жұмыстарды орындау, мұрын, мұрт, құйрық, саусақ, құлақ, бас және беттерін тігу, кестелеп тігу, жапсыру;

      үлгілік ойыншықтарға көздерін жапсыру немесе қою;

      ойыншықтың бетін белгілеу;

      күрделі емес үлгідегі париктерге шаш жапсыру, өру, безендіру және бұрым өру;

      мақтамен безендіру және оларды ойыншық фигуркаларына бекіту;

      ойыншықты монтаждау каркасын дайындау;

      ойыншықтың бетіне клейстер жағу және оған әйнек қар себу;

      қуыршақтың түрі және мөлшеріне қарай бөлшектерін жасау, таңдау;

      қуыршақтарды киіндіру;

      жасанды талшық бұрымдарын металл тарақпен тарау;

      ойыншықтарды тұғырына бекіту.

      24. Білуге тиіс:

      ойыншықтарды безендірудің технологиялық процесі, түрлі материалдардан безендіру бөлшектерін жасау;

      ойыншықтың түрлері;

      ойыншықтарды безендіру кезектілігі;

      ойыншыққа клейстер жағу тәсілі және әйнекке қар себу, париктерді безендіру жолдары;

      көздерін қою және желімдеу әдістері;

      мұрын, мұрт, құйрық, саусақ, құлақ, бас және беттерін тігу;

      кестелеп тігу, жапсыру;

      материалдар мен дайын өнімнің сапасына қойылатын талаптар.

      25. Жұмыс үлгілері:

      1) аяз атаның фигуркасы – безендіру бөлшектерін жасау;

      2) спортшы бейнесі – безендіру бөлшектерін жасау.

**Параграф 10. Ойыншық безендіруші, 3-разряд**

      26. Жұмыс сипаттамасы:

      ойыншықтарды безендіру жөніндегі орташа күрделіктегі жұмыстарды орындау;

      тұғырын жасау және оған ойыншық фигуркаларын бекіту;

      түрлі материалдардан түрлі үлгідегі бас киімдерді жасау;

      түсіне, ұзындығына, қалыңдығына қарай жасанды талшықтарды таңдау, оны тігін машинасымен тігу және тесьмамен бекіту;

      қуыршақтарды безендіру және көз мұрындарын пневмосығыммен бекіту;

      электр дәнекерлегіш арқылы пластмасса қуыршақтың басына дәке қалпақты бекіту;

      шаштың күрдегі үлгісімен жасалған жасанды талшық париктерді қолмен бұйралау;

      құс фигуркаларындағы құйрық, аяқ, тұмсықтарын монтаждау және оларға скульптуралық форма беру;

      жануарлар мен малдардың аяқтарына табан тігу немесе желімдеу;

      образды ойыншықтарды киіндіру;

      ойыншықтарды бекіту тұғырларын жасау;

      ойыншықтарға скульптуралық форма беру.

      27. Білуге тиіс:

      кептіру режимдері;

      түрлі ұлт қуыршақтарының киім стилі және сипаты;

      капрон талшықтың қасиеті мен өңдеу әдістері;

      ойыншықтың скульптуралық формасы;

      қызмет көрсетілетін машиналардың құрылымы мен пайдалану ережесі;

      материалдар мен даяр ойыншықтардың сапасына қойылатын талаптар;

      материалдар мен даяр бұйымдардың техникалық шарттары.

      28. Жұмыс үлгілері:

      ойыншықтар:

      1) жануарлар, аңдар, құстар, көкөніс, ертегі кейіпкерлері – безендіру, монтаждау;

      2) жануарлар, аңдар, құстар, қар қыздары бейнеленген жұмсақ ойыншақтары – безендіру, көзін, құлағын, мұрнын бекіту;

      3) қуыршақтар – көп бөлшекті костюмдерді кигізу, бас киім жасау, парик тігу, бұйралау;

      4) шырша ойыншықтары – безендіру, монтаждау.

**Параграф 11. Ойыншық безендіруші, 4-разряд**

      29. Жұмыс сипаттамасы:

      ойыншықтарды безендіру жөніндегі күрделі жұмыстарды орындау;

      әшекейлерін таңдау;

      заманауи киіну стилін ұстана отырып, түрлі халықтардың костюмі кигізілген қуыршақтардың эскиздері мен нобайын жасау;

      қуыршақтың ұлттық киімдерін көркемдеп безендіру;

      тиісті киім, аяқ киім, бас киім, әшекей стильдері мен үлгілерін әзірлеу және оларды ойыншық мөлшері мен фигурасына қарай жасау;

      түрлі ұлт қуыршақтарының шаштарын жасау;

      ойын сценасы ансамблін бейнелейтін сюжеттік-образдық ойыншықтарды безендіру;

      ойыншық түріне қарай көркемдеп безендіру материалдарын эскиз бойынша іріктеу;

      арнайы тапсырыс бойынша ойыншық үлгілерін жасау;

      түрлі тәсілдермен ойыншықтарға әшекейлерін бекіту.

      30. Білуге тиіс:

      сурет салу негіздері;

      түсті киім ансамблін ұлттық және өзге де ерекшеліктерді көрсете отырып киім, бас киім, шаш және аяқ киім түсті ансамблін әзірлеу ережесі әзірлеу ережесі;

      жұмсақ ойыншықтар жасаудың технологиялық процесі;

      эскиз және сызбаны оқу;

      материалдар мен дайын өнімдердің сапасына қойылатын талаптар.

      31. Жұмыс үлгілері:

      1) ұлттық ертегілердің сюжетіне құрылған ойыншықтар – эскиз бойынша безендіру;

      2) театр ойыншықтары – безендіру.

**Параграф 12. Ойыншық бөлшектерін жинақтаушы, 2-разряд**

      32. Жұмыс сипаттамасы:

      материалдарды, түсі мен түрлеріне қарай жиынтықтарға орташа күрделіктегі құрылымдағы ойыншық бөлшектерін жинақтау;

      бөлшек сандарын есептеу;

      жинақталатын бөлшектерді, бұйымдар мен материалдарды сұрыптау;

      бөлшектердің толық жиынтығын тексеру және есептеу;

      материал жиынтықтарын өңдеуге дайындау және жіберу.

      33. Білуге тиіс:

      жасалатын бөлшектер мен бұйымдарды жиынтықтау ережесі мен орау тәсілдері;

      жинақтаушы бұйым бөлшектерінің номенклатурасы, мөлшері мен қызметі;

      жекелеген ойыншық тораптарын жинақтауда бөлшектердің саны;

      даяр өнімнің сұрыптылығы;

      жинақталатын өнімнің сапасына қойылатын талаптар.

      34. Жұмыс үлгілері:

      құрастыру:

      1) жасанды шырша бөлшектерін;

      2) мата, тері, плюш, поролон, ағаш ойыншық дайындамаларынан пішілген бөлшектерді;

      3) шылдырмақтар – жинақтау.

**Параграф 13. Ойыншық бөлшектерін жинақтаушы, 3-разряд**

      35. Жұмыс сипаттамасы:

      материалдарды, түсі мен түрлеріне қарай күрделі құрылымдағы ойыншық бөлшектері мен тораптарын жинақтау;

      сызбалар мен эскиздер бойынша олардың мөлшерін тексеру;

      бөлшектер мен тораптарды тексеру;

      сапасыз бөлшектер мен тораптарды қайтару;

      конвейерге жинақтау;

      жинақталған бөлшектер мен тораптарды қораптар мен пачкаларға сұрыптау және қалау;

      жазба және нөмірлерді бөлшектер мен жинақталатын бұйымдарға жағу;

      стеллажға қалау.

      36. Білуге тиіс:

      бөлшектерді жинақтау ережесі мен жолдары;

      өңделетін бұйым түрлері;

      жинақталатын бөлшектер мен бұйымдардың мемлекеттік стандарты;

      бөлшектер мен тораптардың сапасына қойылатын талаптар;

      бақылау-өлшеу аспабы мен оларды бөлшектерді жинақтауда және сұрыптауда пайдалану ережесі.

      37. Жұмыс үлгілері:

      1) ойыншық бөлшектерін: баскиім, аяқкиім, костюмдер, көз механизмдері, түрлі қуыршақ, жануарлардың париктерін – жинақтау;

      2) пластмасса және металл ойыншық бөлшектері – жинақтау;

      3) дыбыс шығаратын ойыншықтар – жинақтау;

      4) қуыршақ, жануарлар мен құстардың қолдары, аяқтары, бас және кеуделері – түсіне, мөлшеріне қарай таңдау.

**Параграф 14. Ойыншық бөлшектерін өңдеуші, 3-разряд**

      38. Жұмыс сипаттамасы:

      пластмасса, металл, ағаш, ағаш үгінді массасынан және өзге де материалдардан жасалған ойыншық бөлшектері мен ойыншықтарды өңдеу;

      тегістеу станоктарында, құрылғыларда ойыншық бөлшектері мен ойыншықтарды қолмен алу;

      ойыншық беттеріндегі жік, жапсарларды, тегіс емес, майысқан жерлерін тегістеу;

      кептіргеннен кейін ойыншық беттеріндегі жіктер мен тегіс емес жерлерін тегістеу станоктарында және қолмен тазалау;

      шашу әдісімен, қылқаламмен немесе тампонмен шашу әдісімен ойыншық бөлшектерінің бетіндегі бор-желіммен және желіммен сырлау;

      ойыншық бөлшектерін механизацияланған тәсілмен немесе қолмен желімдеу;

      бор-желім және желім ерітінділерді әзірлеу;

      даяр бұйымды тексеру және табылған ақаулықтарды жою;

      бояу шашқыштарды жұмысқа дайындау және оларды реттеу;

      манометр компрессоры көрсеткіштерін қадағалау.

      39. Білуге тиіс:

      түрлі материалдардан жасалған ойыншықтарды өңдеу әдістері;

      желім әзірлеу рецептурасы мен тәсілі;

      шпатлевкалау және сырлауға әзірлеу әдісі;

      ойыншық бөлшектерін сығымдағышта және қолмен желімдеу ережесі;

      ойыншық бөлшектерін шпатлевкалау, сырлау және тегістеу тәсілдері;

      сығымдағыш, тегістеу станогының, бояу шашқыштың құрылымы мен оларда жұмыс істеудің қауіпсіз әдістері;

      ойыншықтарды өңдеу материалдарына қойылатын талаптар.

**Параграф 15. Ойыншық бөлшектерін сығымдаушы, 3-разряд**

      40. Жұмыс сипаттамасы:

      қол сығымдарда және электрмен қыздырылатын сығымдарда ойыншық бөлшектерді;

      ағаш үгінді массадан жасалған, шырша ойыншықтарын және мата салу арқылы қуыршақтарға арналған маскаларды сығымдау;

      картон, қағаз, резина және өзге де материалдардан жасалған ойыншық және дыбыс аспаптарының жекелеген бөлшектерін суықтай тәсілмен сығымдау;

      қол сығымын жұмысқа дайындау;

      сығым формалардың электр жылытқыштарын іске қосу және ажырату;

      сығым формаларын ағаш үгінді массамен толтыру;

      сығымдау және қысыммен ұстау;

      сығымдау формасы бөлшектерін алу және оларды тазалау;

      сығым формасын және сығым массасы қалдықтарынан тазалау.

      41. Білуге тиіс:

      сығым құрылымы және онда қауіпсіз жұмыс істеу ережесі;

      сығымдаудың температуралық және технологиялық режимі;

      сығым формаларын орнату әдістері мен оларға қойылатын талаптар;

      сығымдау формалы электржылытқышты электр желіге қосу ережесі;

      бір мезгілде тиеу үшін сығымдау формасының сыйымдылығы;

      шикізат және материалдардың сапасына қойылатын талаптар;

      механикалық алғыштардың жұмыс істеу принципі.

**Параграф 16. Ойыншық құрастырушы, 2-разряд**

      42. Жұмыс сипаттамасы:

      түрлі материалдан жасалған ойыншықтарды жоғары жиіліктегі токпен бөлшектерін дәнекерлеп, жекелеген бөлшектерді шлицпен, бұрандалы және өзге де біріктіру түрлерімен бекіте отырып қолмен құрастыру;

      желім дайындау;

      тігістерін тегістеу;

      бөлшектерді көлеміне қарай таңдау;

      бөлшектерді лапкалардың және өзге де біріктіру түрлері арқылы құрастыру;

      резина, пластмасса және өзге де дөңгелектерді шиналарға отырғызу, осьтерін бекіту;

      ойыншық кеуделерінде саңылау тесу және аяқ-қолдарын таспалы шарнирмен біріктіру;

      шағын көлемді ойыншықтардың бөлшектеріне қолмен немесе толтыру машиналарында түрлі материал толтыру;

      ойыншықтың аяқ-қолдарындағы шарнирлерді монтаждау;

      ойыншықтардың шарнирленген саңылауларын тігу;

      контур бойынша бөлшектерді тегістеу;

      ойыншықтарды құрастыру сапасын тексеру.

      43. Білуге тиіс:

      бөлшектер мен ойыншықтардың түрлері және оларды құрастыру процесі;

      ойыншықтарды құрастыруда қолданылатын материалдардың техникалық сипаттамасы;

      желім дайындау тәсілдері;

      сызба және эскиздерді оқу ережесі;

      ойыншықтарды құрастыру және толтыру жолдары мен әдістері;

      ойыншық материалдарының сапасына қойылатын талаптар.

      44. Жұмыс үлгілері:

      ойыншықтар:

      1) шелек, пистолет, каталка, конструктор, түрлі конфигурациялы механикалық, көлік, пирамида бөлшектері, арба, жәшік, баған, дөңгелек, фара, руль – құрастыру және монтаждау;

      2) ұзындығы 20 сантиметрге дейінгі қуыршақтар – аяқ-қолдарын құрастыру.

**Параграф 17. Ойыншық құрастырушы, 3-разряд**

      45. Жұмыс сипаттамасы:

      сызбалар мен эскиздер бойынша алдын ала жинақталған бөлшектерден, микроқозғалтқышпен жабдықталған түрлі ойыншықтарды қолмен, құрылғыларда және станоктарда құрастыру;

      балаларға арналған түрлі барабандардың жекелеген бөлшектерін тораптарға және даяр бұйымдарға құрастыру және монтаждау;

      ағаш үгінді массасы бөлшектерінен жасалған ойыншықтарды құрастыру және монтаждау;

      шип, шкант, шпунт және тараққа бөлшектерді желіммен жапсыру;

      резіңке, фальцевті тігін және өзге де қосу түрлері, ілгіш, шарнирдің жәрдемімен ойыншықтарды құрастыру;

      ойыншық бөлшектерін үлгілер және көлемі бойынша таңдау;

      бөлшектерді кесу, теңестіру және өлшеу;

      желім, шеге және шуруптар арқылы ойыншықтардың ортасын дәлдеу және тұғырларына бекіту;

      бұйымдарды тегістеу, теңдеу, тығыздау және тиісті форма беру;

      сым ілмектерді шарнир дискілерге орнату және жануар, мал ойыншықтардың, қуыршақтардың аяқ-қолдары мен корпустарын шарнирлеу станогында немесе қолмен шарнирлеу;

      түрлі көлемдегі ойыншықтардың бөлшектерін қолмен немесе толтыру машинасында материалға толтыру;

      бөлшек формаларын түзету;

      желім және эмульсия рецептурасын жасау;

      инерциялық және бұрамалы механизмдерді құрастырылатын механикалық ойыншықтардың корпустарына алдын ала реттей отырып құрастыру, монтаждау және орнату және қисық кеткен жерлерін жинау;

      ақаулықтарын жоя отырып айналып тұратын тораптардың өзара іс-әрекетін реттеу;

      кесетін аспаптардың, құрылғыларды қайрау, түзету және термоөңдеу;

      сығымдау құрылғыларын баптау, реттеу.

      46. Білуге тиіс:

      бөлшектер мен ойыншықтардың түрлері және оларды құрастыру процесі;

      ойыншықтарды тұғырларына бекіту тәсілдері;

      ойыншық кеуделері формаларын теңестіру тәсілдері;

      ойыншық бөлшектерін желімдеуде, құрастыруда, монтаждауда қолданылатын материалдардың физикалық, химиялық қасиеттері;

      орташа күрделіктегі сызбалар мен эскиздерді оқу ережесі;

      инерциялық және бұрамалы механизмдерді монтаждау тәртібі;

      ойыншық корпусындағы механизмдердің түрлері мен орнату ережесі;

      аяқ-қолдарын біріктіру әдістері;

      шарнир түрлері;

      ойыншықтарды толтыру тәсілдері;

      балалар барабандарын құрастыру ерекшеліктері;

      ойыншық сапасына қойылатын талаптар.

      47. Жұмыс үлгілері:

      ойыншықтарды құрастыру:

      1) автомобильдер, тракторлар, тепловоздар, дизель, көтергіш кран, электротехникалық ойыншықтар, конструкторлар, бильярдтар, жануарлар фигуркалары;

      2) балалар барабандары;

      3) шырша ойыншықтары, гирляндалар, шырша бұтақтары, синтетикалық материалдар мен пленкалардан жасалған шыршалар;

      4) "күшік-ксилофонист" тәріздес құрамалы ойыншықтар;

      5) байка, плюш, жасанды түбіт және өзге де материалдан жасалған жұмсақ ойыншықтар;

      6) қуыршақтар.

**Параграф 18. Ойыншық құрастырушы, 4-разряд**

      48. Жұмыс сипаттамасы:

      микроэлектр қозғалтқышпен және қозғалыс механизмімен жабдықталған тораптар мен ойыншықтардың бөлшектерін құрастыру және монтаждау;

      ойыншық бөлшектерін дәнекерлеу электр нүктелік аппаратында біріктіру;

      магнит жүйесін және магнит сымды құрастыру, магнит ағынын тексеру;

      контактілі пластина және клеммаларды монтаждау және біріктіру;

      контактілі пластиналарды корпусқа электр дәнекерлегішпен дәнекерлеу;

      механикалық ойыншық корпусындағы микроэлектр қозғалтқыш және редукторды монтаждау;

      микроэлектр қозғалтқыш жұмысын реттеу және баптау;

      ойыншықтың жиналған тораптарының өзара іс-әрекетін өңдеу;

      пультпен басқару қорабындағы бөлшектерді құрастыру және монтаждау;

      микоэлектр қозғалтқышты электр батареяларды біріктіру;

      механизм кинематикасын құрастыру;

      электр дәнекерлегіш және нүктелік дәнекерлеу аппаратын жұмысқа дайындау, оларды реттеу және баптау;

      жаппай өндіріске жіберу, көрмелерге, жәрмеңкелерге көрсету үшін және сараптау кеңесіне арналған ойыншық үлгілерін құрастыру;

      өз бетінше жасалған үлгі және сызба бойынша материалды таңдау және пішу;

      целлулоидтан, полистиролдан және өзге де материалдардан жасалған ойыншықтардың көз механизмдері бөлшектерін құрастыру;

      көздерін айналдыруды реттеу;

      даяр бұйымдарға орнатуда оларды монтаждау.

      49. Білуге тиіс:

      микроэлектр қозғалтқышты ойыншықтың редукторларының түрлері және құрастыру процесі;

      механизм кинематикасы мен бұрамалы электрленген, жүретін ойыншық;

      күрделі сызбалар мен эскиздерді оқу ережесі;

      электр нүктелік пісіру аппараттарының құрылымы және жұмыс істеу ережесі;

      құрастыруға эскиздерді, сызбаларды әзірлеу тәртібі және солар бойынша ойыншық үлгілерін жасау;

      ойыншық сапасына қойылатын талаптар;

      жабдықтар мен құрылғылардың қызмет көрсету және баптау ережесі.

      50. Жұмыс үлгілері:

      1) автомобиль, тракторлар;

      2) баржалар, теплоходтар – микроқозғалтқышты және басқару пультымен ойыншықтарды құрастыру.

**Параграф 19. Ойыншық құрастырушы, 5-разряд**

      51. Жұмыс сипаттамасы:

      қуыршақ бастарындағы көз механизмдерін құрастыру және монтаждау;

      көз механизмін орнату үшін пластмасса қуыршақтың басындағы желке тұсын ашу;

      көз формасы бойынша көз саңылауын кесу, тазалау;

      қуыршақтың түрлі жағдайда көзінің қозғалуын дұрыс құрастыру және параллельдігін сақтай отырып қуыршақтың басындағы көз механизмін бекіту;

      ағаш үгіндісі массасынан жасалған қуыршақтың басындағы көз механизмдерін бекіту бөлшектеріне гипс ерітіндісін құю;

      пластина шұңқырлары мен ұштарын пісіру және пластмасса қуыршақтың басына оларды дәнекерлеу;

      көз механизмі қозғалысын реттеу және көздеріне дұрыс бекіту;

      суретшінің көзқарасы бойынша қуыршақтың түрлі жағдайда көзін орналастыру;

      монтаждалған көз механизмдерінің сапасын тексеру.

      52. Білуге тиіс:

      қуыршақтың басындағы көз механизмін құрастыру және монтаждау кезектілігі;

      дәнекерлеу жолдары;

      құрылғыларды монтаждау, реттеу;

      көз механизмдерін құрастыру және монтаждау сапасына қойылатын талаптар.

**Параграф 20. Ойыншық материалдарын бояушы, 3-разряд**

      53. Жұмыс сипаттамасы:

      белгіленген режимге сәйкес қуыршақ киімі мен бөлшектерінің, греж, штапельді, мыс аммиакты және өзге де жасанды талшықтарды, түрлі маталар мен материалдарды бояу;

      берілген рецептура бойынша бояу ерітінділерін әзірлеу;

      бұлауды су және бояйтын ерітіндімен толтыру;

      бояу материалын бұлауға салу;

      бояу ерітіндісінің қажетті деңгейі мен концентрациясын ұстау;

      түсіру, шаю, сығу;

      кептіру материалдарын дайындау.

      54. Білуге тиіс:

      материалдарды бояудың технологиялық процесі;

      қолданылатын жабдықтардың құрылымы;

      бояу ерітіндісі материалдарын салу және түсірудің тәртібі мен қауіпсіз тәсілі;

      бояудың температуралық режимі;

      бояйтын ерітінділердің рецептурасы мен жасау тәсілдері;

      бояу және даяр бұйымдардың сапасына қойылатын талаптар.

**Параграф 21. Ойыншық материалдары мен бөлшектерін дайындаушы, 2-разряд**

      55. Жұмыс сипаттамасы:

      картоннан, қағаздан, целлофаннан, металданған картоннан, түрлі пленкалардан, маталардан, ағаштан және өзге де материалдардан жасалған тік сызықты формадағы, шырша безендіруге арналған және каркас ойыншықтардың бөлшектерін арамен, станокта, штампымен, қайшымен және арнайы құрылғымен дайындау;

      жайма материалдарын бояу, шырша пленкасын жасау;

      сымнан жасанды шыршалардың, түрлі геометриялық фигуралардың бөлшектерін станоктар мен құрылғыларда қолмен жасау;

      ағаш шырша каркасына қағаз жапсыру;

      пісіру және дәнекерлеу арқылы құрылғыларда жасанды шырша, ойыншықтардың каркасын жасау;

      сымдарды пештерде күйдіру, кесінділерге кесу;

      шарнирлерді біріктіру үшін түйін жасау;

      ағашты дайындамаға жару және кесілетін ойыншықтардың контурларын кесу.

      56. Білуге тиіс:

      қызмет көрсетілетін жабдықтарды қолдану принципі;

      бөлшектер мен каркастарды жасау процесі және олардың қызметі;

      аспаптар мен құрылғыларды қауіпсіз пайдалану ережесі;

      сым сұрыптары, маркалары мен кесінділері;

      сымды күйдіру тәсілдері;

      бөлшектерді пісіру және дәнекерлеу әдістері;

      ағаш жыныстары мен кемшіліктері;

      даярланған бөлшектер мен ойыншық каркастарының сапасына қойылатын талаптар.

      57. Жұмыс үлгілері:

      1) түрлі мөлшердегі және формадағы қуыршақ, жануарлар, құстар мен өзге де ойыншықтардың каркасын жасау;

      2) металданған картон, мата, целлофан жаймалар, картон және өзге де материалдар – пішу;

      3) синтетикалық пленка – пішу, кесу.

**Параграф 22. Ойыншық материалдары мен бөлшектерін дайындаушы, 3-разряд**

      58. Жұмыс сипаттамасы:

      бұйымға скульптуралық форма бере отырып металл каркасқа орап станоктарда шар және конус тәрізді (көкөніс, жеміс, жидек және тағы өзге деталдарды) ойыншықтардың бөлшектерін дайындау;

      түрлі ойыншықтардың - адамның, жануарлардың, құстар мен аңдардың металл, ағаш және картон каркастарына қолмен мақта орау;

      мақтаны тазалау және пластқа бөлу;

      ойыншықтың бетіне қолмен скульптуралық форманы бекіту;

      сақтау үшін клейстер жағу, оны бояуға кептіру және дайындау;

      жасалатын ойыншықтардың түріне және формасына қарай станоктарды реттеу.

      59. Білуге тиіс:

      қызмет көрсетілетін жабдықтардың құрылымы, мақта ойыншықтардың бөлшектерін жасау процесі;

      клейстер жасау рецептурасы мен тәсілдері;

      дайындаманы кептіру режимі;

      материалдар мен даяр өнімнің мемлекеттік стандарттары мен техникалық шарттары;

      ойыншық бөлшектерін жасау сапасын бақылау тәсілдері.

**Параграф 23. Ойыншыққа сурет салушы, 3-разряд**

      60. Жұмыс сипаттамасы:

      түрлі материалдан жасалған ойыншық беттерін бір-екі түске бояу;

      ойыншық костюмдеріне сурет салу;

      боялған ойыншықтарды кептіру;

      үлгі эталонға сәйкес сурет салу, түсі және реңкі сапасын тексеру;

      ойыншық бөлшектерін формасы мен мөлшеріне қарай таңдау.

      61. Білуге тиіс:

      эскиз, үлгі, трафарет бойынша сурет салу технологиясы;

      боялатын ойыншықтардың түрлері;

      ойыншықтарды кептіру ережесі;

      материалдар мен даяр бұйымдардың сапасына қойылатын талаптар.

**Параграф 24. Ойыншыққа сурет салушы, 4-разряд**

      62. Жұмыс сипаттамасы:

      түрлі материалдан жасалған ойыншық беттерін үш-бес түске бояу;

      рельеф париктерді шаш түсіне қарай бояу;

      ойыншықтарға өз бетінше құрастырылған орнаменттерді салу және жағу;

      ойыншық үлгісіне сәйкес колер жасауда баяу тоны мен түсін таңдау;

      берілген рецептура бойынша бояу және лактарды әзірлеу.

      63. Білуге тиіс:

      ойыншықтарға көркем сурет салу;

      бояудың құрамы мен химиялық қасиеті;

      бояу, лак әзірлеу ережесі;

      қайталап түрлі түс және реңктегі бояу жаққанда ойыншық бетін өңдеу кезектілігі;

      өз бетінше жасалған эскиз бойынша сурет салу ережесі;

      белгілі бір тақырыптағы өз бетінше жасалған эскиз бойынша сурет салу және бояуларды таңдау ережесі.

**Параграф 25. Ойыншыққа сурет салушы, 5-разряд**

      64. Жұмыс сипаттамасы:

      түрлі материалдан жасалған ойыншық беттерін алты-жеті түске бояу;

      ойыншыққа көркемдеп сурет салу үшін эскиз жасау;

      түрлі ойыншықтардағы көркемөнер композицияларды безендіру, қуыршақ беттеріне көркемдеп сурет салу;

      сурет үлгісін жасау.

      65. Білуге тиіс:

      ойыншықтарға көркем сурет салу негіздері мен жолдары;

      түрлі композициядағы эскиз, сурет үлгілерін жасау ережесі;

      қолданбалы өнер негізі;

      материалдың және даяр өнімнің сапасына қойылатын талаптар.

**Параграф 26. Ойыншықтарды бояушы, 2-разряд**

      66. Жұмыс сипаттамасы:

      ойыншық бөлшектерін бояу шашқышпен, қылқаламмен немесе бір-екі түске аунатып бояу;

      ойыншықтарды сырлау, елеусіз өңдей және белгілі бір үлгіге жетілдіре отырып сурет және әшекей салу;

      сырлау, ұстау және бояудың берілген рецептурасы бойынша әзірлеу.

      67. Білуге тиіс:

      ойыншық бөлшектерін бояу, сырлау, ұстау технологиялық процесі;

      бояу, сырлау және ұстау ерітінділерін әзірлеу рецептурасы;

      материалдың түріне қарай ойыншықтарды бояу әдісі;

      қолданылатын бояғыштардың сапасы және ойыншықтардың бояу және өңдеу сапасына қойылатын талаптар;

      бояу шашқыш құрылымдары мен қауіпсіз жұмыс принципі;

      бояу шашқыштардың құрылымы мен пайдалану ережесі;

      бояу шашқышты реттеу ережесі.

**Параграф 27. Ойыншықтарды бояушы, 3-разряд**

      68. Жұмыс сипаттамасы:

      ойыншық бөлшектерін барабандарда бояу шашқышпен, қылқаламмен немесе үш түске аунатып бояу;

      ойыншық бөлшектерін шелкография әдісімен бояу;

      синтетикалық материал барабандарында бояу пигменттерін мөлшерлеу және дайындау;

      берілген рецептура бойынша түрлі бояу колерлерін жасау;

      ойыншықтың материалына, түріне және мөлшеріне қарай галт барабанның айналу жылдамдығын реттеу;

      бояғыш жұмысын және ойыншық көлемін реттеу;

      ағаш бұйымының түрі мен сапасына қарай бояғыш компоненттерін таңдау;

      галт барабандары мен бояғыштарды жұмысқа дайындау;

      ойыншықтардың боялған бөлшектерін, синтетикалық материалдарды салу, түсіру және кептіру;

      бояу шашқыштардың жұмыс процесінде туындаған ақаулықтарды жою;

      компрессордан сығым ауаның жіберілуін реттеу;

      компрессор манометрі көрсеткіштерін қадағалау.

      69. Білуге тиіс:

      галт барабандарында бұйымдарды бояудың технологиялық процесі;

      бояу ерітінділерін әзірлеу ережесі;

      материалдардың, бояғыштар мен даяр өнімдердің сапасына қойылатын талаптар.

**Параграф 28. Ойыншықтарды күйдіріп өңдеуші, 3-разряд**

      70. Жұмыс сипаттамасы:

      әшекейлеуге жататын ойыншық бөлшектерін газ жандырғылармен күйдіру;

      бөлшектерді күйдіруге дайындау, тексеру және оның сапасын айқындау;

      газ жандырғылардың жұмыс істеу режимін айқындау;

      газдың жіберілуін және жандырғы жалынын реттеу;

      бөлшектерді бірнеше рет күйдіру;

      күйдіру сапасын тексеру және бөлшектерді қалау.

      71. Білуге тиіс:

      жасалатын ойыншықтарды күйдірудің технологиялық процесі;

      ойыншықтардың түрлері;

      газ жандырғыларының құрылымы және қызметі және оларды пайдалану ережесі;

      газ баллондарды ауыстырудың қауіпсіз әдістері мен орнату;

      полиэтилен дайындамалардың сапасына қойылатын талаптар;

      өрт қауіпсіздігі ережесі.

**Параграф 29. Ойыншықты сығымдау және өңдеуге арналған материалдарын дайындаушы, 2-разряд**

      72. Жұмыс сипаттамасы:

      уату машиналарында кесек ағаш қалдықтарды, ойыншық өндірісі қалдықтарын, пластикалық массаларды уатып сығымдау материалдарын дайындау:

      механикалық елекпен елеу:

      түсетін материалдардың сапасы мен ылғалдығына қарай берілген рецептура бойынша түрлі қоспалар мен массаларды жасау;

      рецепті бойынша ағаш аралайтын масса жасау;

      қолмен және механикалық қоспаларда шпатлевка, сырлау және клейстер жасау;

      уату машиналары мен механикалық елек араластырғышын баптау.

      73. Білуге тиіс:

      механикалық уатқыш, араластырғыш және електің жұмыс принципі қауіпсіз қызмет көрсету және баптау;

      елек нөмірлері, тальк және бордың құрамы;

      пластмасса, шпаклевка, сырлау және клейстер жасау рецептурасы;

      құрамдас бөлігін мөлшерлеу және оларды араластырғышқа салу кезектілігі;

      материалдар мен даяр өнімнің (пластмасса, шпатлевка, сырлау және өзге материалдар және даяр өнім) сапасына қойылатын талаптар.

**Параграф 30. Электроойындарды құрастырушы, 3-разряд**

      74. Жұмыс сипаттамасы:

      құрылғыға шнур және сымды орай отырып электроойын бөлшектерін тораптарға құрастыру;

      сымды, трубканы, өткізгішті және шнурды ұзындығы бойынша кесу;

      өткізгіштердің ұштарын тазалау және оларға клемма дәнекерлей отырып монтаждау;

      каустикалық сода ерітіндісінде сымды өңдеу және майсыздандыру;

      магнит алаңында магниттеу және магнитті құрылғыда мөлшеріне қарай кесу;

      электроойын қалқанындағы саңылауды тесу, қапсырманы қалау;

      тораптардың өзара іс-әрекетін монтаждау сапасын тексеру және электроойынның дұрыс жұмыс істеуін тексеру.

      75. Білуге тиіс:

      бөлшектердің түрлері және торапқа құрастыру технологиялық процесі;

      электроойындарын жасауда қолданылатын материалдардың техникалық сипаттамасы;

      қарапайым сызбалар мен электросхемаларды оқу;

      электроаспабын қауіпсіз пайдалану ережесі;

      электроойындарының сапасына қойылатын талаптар;

      магниттерді магниттеу ережесі мен тәсілдері.

**Параграф 31. Электроойындарды құрастырушы, 4-разряд**

      76. Жұмыс сипаттамасы:

      сымдарды, клеммаларды, батареялы және лампалы контактілерді монтаждай отырып электроойындарды құрастыру;

      қайта қосу клеммаларын, лампалы контакті, электролампа, батареяларды орнату;

      лампалы контактісі бар біріктіру тораптарын бекіту;

      шнурды патронға біріктіру және бекіту;

      шартты белгісі бар электролампа клеммасын монтаждау;

      тораптардың өзара іс-әрекетін монтаждау сапасын және электроойындарының дұрыс жұмыс істеуін тексеру.

      77. Білуге тиіс:

      жасалатын электроойындардың түрлері;

      электросхемаларды монтаждай отырып бөлшектер мен тораптарды құрастырудың технологиялық процесі;

      электроойын қалқанындағы сымдарды монтаждау тәсілдері;

      электороойындарын құрастыруда қолданылатын материалдардың қасиеті;

      біріктіру тәсімдерін пайдалану ережесі;

      электротехника негіздері;

      сызбаларды оқу;

      слесарлық аспапты қайрау, түзету және термоөңдеу;

      электроойындарының сапасына қойылатын талаптар.

**Параграф 32. Электрмен түктеуші, 2-разряд**

      78. Жұмыс сипаттамасы:

      анағұрлым жоғары білікті электрмен түктеушінің басшылығымен электр статикалық алаңда түрлі маркадағы түктеу машинасында ойыншықтарды, өзге бөлшектер мен бұйымдарды түктеу;

      талшықты түк кескіште кесу;

      греж және жасанды талшықты түсіне, ұзындығына, эластикалығына және қалыңдығына қарай сұрыптау;

      берілген рецептура бойынша желім дайындау;

      талшықтың жекелеген тұлымдарын жапсыру және оларды кептіру камерасы мен аппараттарда кептіру;

      талшықты ыстық су құйылған бұлауға салып шаю арқылы тазалау;

      кептіру камераларында түкті кептіру;

      түкті елек арқылы елеу және жалпы массадан ұсақ түкті айыру;

      түктің ұзындығы бойынша түк кескіште пышақты орнату.

      79. Білуге тиіс:

      жасанды талшықтың химиялық қасиеті және оны өңдеу технологиясы;

      желім әзірлеу тәсілдері және оны талшыққа салу жолдары;

      түк кескіштің құрылымы және онымен жұмыс істеу ережесі;

      түк кескіштің жұмыс істеу режимі;

      жасанды талшықты кептірудің технологиялық режимі;

      жасанды талшық, желім, түктің сапасына қойылатын талаптар;

      елек арқылы түкті елеу әдісі мен кезектілігі.

**Параграф 33. Электрмен түктеуші, 3-разряд**

      80. Жұмыс сипаттамасы:

      жоғары кернеудегі электр статикалық алаңда түрлі маркадағы түктеу машинасында ойыншықтарды, өзге бөлшектер мен бұйымдарды түктеу;

      ойыншықтардың бетіне түктің біркелкі жайылуы үшін оны қолмен дірілдету;

      түктің ұзындығына сәйкес аппарат форсункасы ағынын реттеу;

      қажетті колер май бояуын әзірлеу, түкті және ойыншықты түктеуге дайындау;

      түрлі ойыншықтарды ұстағышқа орнату және оны түктеу уақытында реттеу;

      ойыншықтарды бояу шашқышпен майлы бояу жағып қолмен бояу;

      түктелген ойыншықтарды кептіру, тазалау және жинақтау.

      81. Білуге тиіс:

      түктеудің технологиялық режимі және оны реттеудің ережесі;

      түктеу аппараттарының, электр кептіргіштің құрылымы;

      түктелетін ойыншықтарды бояу әдістері және түк жағу тәсілдері;

      түктелетін ойыншықтарды кептірудің технологиялық режимі;

      аппараттан ауаның жіберілу ағыны реттеу тәсілі,

      ойыншықтың сапасына қойылатын талаптар.

**3-тарау. Жұмысшы кәсіптерінің алфавиттік көрсеткіші**

      82. Жұмысшы кәсіптерінің алфавиттік көрсеткіші (60-шығарылымы) БТБА-ға қосымшада көрсетілген.

|  |  |
| --- | --- |
|  | Жұмыстар мен жұмысшы  кәсіптерінің бірыңғай тарифтік- біліктілік анықтамалығына (60-шығарылым) қосымша |

**Жұмысшы кәсіптерінің алфавиттік көрсеткіші**

|  |  |  |  |
| --- | --- | --- | --- |
| № | Кәсіптердің атауы | Разрядтар диапазоны | Беті |
| 1. | Бөлшектер мен ойыншықтарды кептіруші | 2 | 3 |
| 2. | Бөлшектер мен ойыншықтарды формалаушы | 2-3 | 4 |
| 3. | Музыкалық және дыбыс шығаратын ойыншықтарды құрастырушы | 3-4 | 5 |
| 4. | Музыкалық ойыншықтарды күйге келтіруші | 3-4 | 6 |
| 5. | Ойыншық безендіруші | 1-4 | 7 |
| 6. | Ойыншық бөлшектерін жинақтаушы | 2-3 | 10 |
| 7. | Ойыншық бөлшектерін өңдеуші | 3 | 11 |
| 8. | Ойыншық бөлшектерін сығымдаушы | 3 | 12 |
| 9. | Ойыншық құрастырушы | 2-5 | 12 |
| 10. | Ойыншық материалдарын бояушы | 3 | 16 |
| 11. | Ойыншық материалдары мен бөлшектерін дайындаушы | 2-3 | 17 |
| 12. | Ойыншыққа сурет салушы | 3-5 | 18 |
| 13. | Ойыншықтарды бояушы | 2-3 | 19 |
| 14. | Ойыншықтарды күйдіріп өңдеуші | 3 | 20 |
| 15. | Ойыншықты сығымдау және өңдеуге арналған материалдарын дайындаушы | 2 | 21 |
| 16. | Электроойындарды құрастырушы | 3-4 | 21 |
| 17. | Электрмен түктеуші | 2-3 | 22 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК